Kvennalið Breiðabliks í fótbolta varð í gærkvöld fyrst íslenskra liða til að tryggja sér sæti í riðlakeppni Meistaradeildar Evrópu. Blikar eru í styrkleikaflokki með sjöföldum Evrópumeisturum Lyon.
Breiðablik vann Osijek frá Króatíu, 3-0, í seinni leik liðanna í gær á Kópavogsvelli, og því samtals 4-1 í leikjunum tveimur.
geggjað að vera komin í pottinn
Sagði Agla María Albertsdóttir leikmaður Breiðabliks. Þetta er í fyrsta sinn sem haldin er riðlakeppni í kvennaflokki, en ekkert karlalið hefur komist svo langt í keppninni. Dregið verður í riðla á mánudaginn kemur en Breiðablik er í styrkleikaflokki með franska stórveldinu Lyon, sem hefur unnið Meistaradeildina sjö sinnum, þýska liðinu Wolfsburg sem hefur unnið tvisvar og Arsenal sem hefur unnið einu sinni. Riðlakeppnin hefst þann fimmta október næstkomandi.
Sagði Vilhjálmur Kári Haraldsson þjálfari Breiðabliks. Hin 18 ára Emma Raducanu frá Bretlandi tryggði sér í nótt sæti í úrslitum á Opna bandaríska meistaramótinu í tennis. Hún varð með því fyrst í sögunni til að komast í úrslit á risamóti í tennis eftir að hafa tryggt sér sæti í gegnum úrtökumót. Hún er jafnframt yngsti þátttakandi í úrslitum risamóts síðan Maria Sharapova sigraði á Wimbledon árið 2004.